Doyran gölü

Doyran gölü ( ) — Şimali Makedoniya və Yunanıstan sərhəddində göl. Gölün 27,3 km²-lik sahəsi Şimali Makedoniya ərazisinə, 15,8 km²-lik sahəsi isə Yunanıstana məxsusdur. 

 Ümumi məlumat 
Doyran gölü Ş.Makedoniyanın Doyran, Yunanıstanın isə Kilkis əyalətinə aiddir. Ümumi sahəsi 43,1 km²  olan göl tektonik mənşəlidir. Gölün şimal sahilində Belasisa dağları yerləşir. Göl dairəvi formaya malikdir. Uzunluğu 8,9 km, eni isə 7,1 km-dir. Maksimal dərinliyi 10 metr, su həcmi 0,08 km³, su toplayıcı sahəsi isə 271,8 km²-dir.

Doyran gölü Oxrid və Prespa göllərindən sonra Şimali Makedoniyanın üçüncü ən böyük gölüdür. Göl dördüncü dövrdə meydana gəlmiş və tektonik-vulkanik mənşəlidir.

Herodot öz əsərində gölü Prasiada () kimi göstərmişdir. Doyran gölü həmçinin Prasiy gölü kimi də tanınır ().

Doyran gölünə Surlovskaya və Xadja çayları tökülür. Çaylar öz başlanğıclarını Belasisa massivindən götürür. Göldən çıxan Qelaya çayı Vardar çayının qoludur.

Göl suyunda 16 balıq növü qeydə alınıb. Su hövzəsindəki «Muriya» meşəsi ölkənin təbiət abidələri siyahısına daxil edilmişdir. Meşə və Doyran meşəsinin 200 hektarlıq ərazisi  Avropa İttifaqının «Natura 2000» şəbəkəsinə namizəddir.

Gölün Şimali Makedoniyaya aid hissəsində Doyran, Nov-Doyran, Sretenovo və Nikolik, yunan hissəsində isə Doyrani kəndləri yerləşir.

Son illərdə göl suyunun kənd təsərrüfatı istiqamətində istifadəsi nəticəsində azalması müşahidə olunur. 1988-ci ildə göl suyunun həcmi 262 milyon m³ olduğu halda, 2000-ci ildə 80 milyon m³ olmuşdur. Bu həm də gölün fauna və florasına təsir göstərmiş və 140 növün məhf olmasına səbəb olmuşdur.

 İstinadlar 

Kateqoriya:Şimali Makedoniya coğrafiyası